section_heading: Veliki grb Ukrajine
paragraph_text: Službena verzija velikog grba Ukrajine nije usvojena te se razmatra nekoliko skiciranih prijedloga. U vjerojatno najpopularnijoj verziji grba, koja još nije službeno usvojena, štit s trozupcem drže ovjenčani lav Galičine i Zaporoški kozak s musketom. Grb je ovjenčan kneževskom krunom Vladimira Velikog simbolizirajući ukrajinski suverenitet, a donji dio grba je ukrašen crvenim plodovima ukrajinske biljke "kalina" i tradicionalnom hranom odnosno žitom.